Държавен вестник, бр. 104, 2014 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  104
МИНИСТЕРСТВО 
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
Наредба за изменение и допълнение на Наредба 
№ РД-02-20-19 от 2011 г. за проектиране на 
строителните конструкции на строежите чрез 
прилагане на европейската система за проек-
тиране на строителни конструкции (обн., ДВ, 
бр. 2 от 2012 г.; изм. и доп., бр. 111 от 2013 г.)
§ 1. В чл. 1 се правят следните изменения 
и допълнения:
1. Алинея 2 се изменя така:
„(2) В зависимост от тяхната категория съ-
гласно чл. 137, ал. 1 от Закона за устройство на 
територията (ЗУТ) строителните конструкции 
на нови строежи се проектират, както следва:
1. за строежите от първа и втора катего-
рия – по Еврокодовете;
2. за строежите от трета, четвърта и пета 
категория, които се възлагат при условията 
и по реда на Закона за обществените поръч-
ки (ЗОП) – по Еврокодовете, с изключение 
на строежите, възлагани по реда на глава
осма „а“ ЗОП;
3. за строежите от трета, четвърта, пета 
и шеста категория, които не се възлагат при 
условията и по реда на ЗОП – по Еврокодовете 
или по действащите национални нормативни 
актове за проектиране на строителни конструк-
ции, без да се смесват методите за изчисляване 
и конструиране, определени в Еврокодовете и 
в националните нормативни актове.“
2. Създават се ал. 3, 4 и 5:
„(3) Реконструкция, основно обновяване, 
основен ремонт или преустройство на съ-
ществуващи строежи, чиито конструкции са 
проектирани и изпълнени в съответствие с 
нормативните актове за проектиране на строи-
телни конструкции преди влизането в сила на 
тази наредба, се проектират по действащите 
национални нормативни актове при спазване 
изискванията на чл. 1а. 
(4) Проектирането на строежите по ал. 3 по 
задание на възложителя може се извършва и 
по Еврокодовете, без да се смесват методите 
за изчисляване и конструиране, определени в 
Еврокодовете и в националните нормативни 
актове.
(5) При реконструкция, рехабилитация и 
основен ремонт на съществуващи пътни и 
железопътни мостове се допуска със заданието 
за проектиране възложителят да определи 
метода за оразмеряване – или по допустими 
напрежения и съответните товарни схеми, 
или по Еврокодовете чрез определяне на под-
вижните товари от трафика, на степента на 
значимост, както и на допълнителни правила 
при извършване на проверките по гранични 
състояния, различни от дадените в съответ-
ните части на Еврокодовете.“ 
§ 2. Създава се чл. 1а:
„Чл. 1а. При проектирането на строежите 
по чл. 1, ал. 3 се спазват изискванията на:
1. Регламент (ЕС) № 305/2011 на Европей-
ския парламент и на Съвета от 9 март 2011 г. 
за определяне на хармонизирани условия за 
предлагането на пазара на строителни продукти 
и за отмяна на Директива 89/106/ЕИО (ОВ, L 
88/5 от 4.04.2011 г.) или на чл. 5, ал. 3 от Закона 
за техническите изисквания към продуктите 
по отношение на влагането на строителни 
продукти в строителните конструкции и на 
националните изисквания за предвидената 
употреба на строителните продукти;
2. Наредба № РД-02-20-2 от 2012 г. за проек-
тиране на сгради и съоръжения в земетръсни 
райони (ДВ, бр. 13 от 2012 г.);
3. нормативните актове за безопасност при 
пожар и безопасна експлоатация, свързана с 
устойчивостта и дълготрайността на строи-
телните конструкции.“
Преходни и заключителни разпоредби
§ 3. Допускат се отклонения от норматив-
ните изисквания за строежите по чл. 1, ал. 3 
във връзка с чл. 1а, които представляват 
недвижими културни ценности, в процеса на 
съгласуване с Министерството на културата 
при условията и по реда на Закона за култур-
ното наследство. 
§ 4. Допуска се строежите, които са въз-
ложени по ЗОП, но за които не е започнато 
производство по одобряване на инвестици-
онен проект или на комплексен проект за 
инвестиционна инициатива, да се проектират 
по нормативните актове, действащи към 
момента на определяне на изпълнител на 
обществената поръчка.
§ 5. (1) Производства по одобряване на ин-
вестиционен проект и издаване на разрешение 
за строеж, започнати преди 6 януари 2015 г., 
се довършват по досегашния ред.
(2) За изменения по реда на чл. 154, ал. 5 
ЗУТ в инвестиционни проекти за строежи, 
разрешени преди 6 януари 2015 г., се прилага 
досегашният ред.
(3) За започнато производство по одобряване 
на инвестиционен проект и издаване на раз-
решение за строеж се счита датата на внасяне 
на инвестиционния проект за одобряване от 
компетентния орган. За започнато произ-
водство се счита и наличието на съгласуван 
идеен инвестиционен проект от съответния 
орган, компетентен за неговото одобряване.
§ 6. Наредбата влиза в сила от деня на 
обнародването є в „Държавен вестник“.
За министър:  
Николай Нанков
8770